text: Flygtninge-strømmen er foreløbig mindsket
  08 september 2015 kl. 10.02
  Tysk politi har tirsdag morgen standset 127 flygtninge på banegården i Flensborg. Det har haft den konsekvens, at kun omkring 60 flygtninge tirsdag formiddag er nået med tog til Padborg, hvor de blev taget imod af dansk politi.
  Med toget kl. 11.07 var der 40 flygtninge, mens der med de første morgentog kun var omkring 20. Det fortæller vicepolitiinspektør Preben West til TV SYD.
  Flere medier melder ved middagstid om, at tysk politi har stoppet tog i både Hamborg og Lübeck med kurs mod Rødby med flere hundrede flygtninge.
  De fleste af flygtninge, der i formiddag nåede frem til Padborg er unge afghanere, fortæller TV SYDs reporter i Padborg.
  De unge flygtninge gav udtryk for at de ville til Sverige, da deres familie bor i Stockholm.
  Se video fra Padborg station tirsdag formiddag - varighed 28 sekunder:
  
  Paskontrollerne ved grænsen kan forsinke internationale tog: Der kan være store forsinkelser på de… http://t.co/P5SZUU0nj4 #dsb
  
  